次韻連江陳丞閔雨
作者：李彌遜
朝代：宋

paragraphs: 春雨兩甲子，夏雨知復多。
麰麥已受弊，波及秫與禾。
禾秫尚有望，霖霪人告瘥。
雲師挾風伯，斥去煩撝訶。
后土不得乾，浸欲乖時和。
山翁食病粟，一飽寧憂佗。
軍儲涸鄰國，柰此黔赤何。
誰爲四達聰，黜陟分兩科。
陳謨坐臯夔，禦侮用牧頗。
上當天公心，立致擊壤歌。